A 2008-as női sakkvilágbajnokság hozta meg számára a régen várt sikert. Az 1. fordulóban az iráni Atousa Pourkashiyan elleni 2–0 arányú győzelemmel kezdett, a 2. fordulóban a visszalépő versenyzők miatt erőnyerő volt. A 3. fordulóban Tatyjana Koszincevát, a negyeddöntőben a későbbi, 2012-es világbajnok Anna Usenyinát győzte le, az elődöntőben a svéd Pia Cramling ellen győzedelmeskedett. A döntőben megállította a kínai csodagyerek, az akkor még mindössze csak 14 éves, és később többszörös világbajnok Hou Ji-fan menetelését, ezzel megszerezte a világbajnoki címet.